Game Gear

Game Gear — 8 ბირტიანი მეოთხე თაობის პორტატიული ვიდეო თამაშების კონსოლი, შექმნილი და გამოცემული კომპანია Sega-ს მიერ 1990 წლის 6 ოქტომბერს იაპონიაში, 1991 წლის აპრილში ჩრდილოეთ ამერიკასა და ევროპაში, 1992 წელს ავსტრალიაში. Game Gear კონკურენციას უწევდა Nintendo-ს Game Boy-ის, Atari-ის Atari Lynx-სა და NEC-ის TurboExpress-ს. მასზე მუშაობა დაიწყო 1989 წელს, კოდური სახელით „Project Mercury“. მისი თავდაპირველი ღირებულება იაპონიაში შეადგენდა 19,800 იაპონური იენას, ხოლო აშშ-ში — 149.99 დოლარს. იგი ტექნიკურად ბევრად აღემატებოდა მის კონკურენტ Game Boy-ს. მოიხმარდა იმავე აპარატულ უზრუნველყოფას, რასაც Master System: Zilog Z80-ის 8 ბიტიანი ცენტრალური პროცესორი 3.5 მჰც ტაქტური სიხშირით, 8kB ოპერატიული მეხსიერება და Texas Instruments SN76489-ის ხმის ჩიპი. გააჩნდა ფერადი ეკრანი 160 × 144 გაფართოებით, რომელიც ერთდროულად გამოსახავდა 32 ფერს. ფუნქციონირებისთვის ესაჭიროებოდა ექვსი ცალი AA ბატარეა (თამაშის რეჟიმში სამიდან ხუთ საათამდე). მას აგრეთვე შეეძლო Master System-ის თამაშების გაშვება სპეციალური გადამყვანის მეშვეობით. საერთო ჯამში კონსოლზე გამოიცა 300 თამაში, რომელთა უმეტესობა მოიცავდა Master System-ის პორტირებულ ვერსიას. კარტრიჯების ფასები მერყეობდა 24.99-დან 29.99 დოლარამდე, ხოლო ყველაზე პოპულარული თამაშები იყო „Sonic the Hedgehog“, „The GG Shinobi“, „Space Harrier“ და „Land of Illusion Starring Mickey Mouse“. სისტემისთვის შეიქმნა რამდენიმე აქსესუარი, მათ შორის TV-ტუნერი, რომელიც თავსდებოდა კარტრიჯის სლოტში და კონსოლს ტელევიზორის ფუნქციას ანიჭებდა. მიუხედავად მძლავრი ტექნიკური შესაძლებლობებისა, მან ვერ შეძლო Game Boy-სთვის კონკურენციის გაწევა კვების დაბალი ხარისხის, ორიგინალი თამაშების სიმცირისა და Sega-ს მხრიდან არასაკმარისი მხარდაჭერის გამო, 1996 წლის მარტის მონაცემებით, კონსოლის გაყიდვებმა 10.62 მილიონს მიაღწია. მისი წარმოება შეწყდა 1997 წლის 30 აპრილს. 2000 წლიდან Sega-თან შეთანხმებით, Game Gear-ს შემცირებულ ფასად, 30 აშშ დოლარად უშვებდა Majesco Entertainment, რომელზეც თავსებადი იყო ორიგინალი Game Gear-ის თამაშები. კონსოლის გაყიდვა საბოლოოდ შეწყდა 2001 წელს. მთავარი სტატია: Game Gear-ის თამაშების სია. შეგიძლიათ იხილოთ მედიაფაილები თემაზე „Game Gear“ ვიკისაწყობში. Game Gear — SegaRetro Game Gear — Computing History Game Gear — Museum of Obsolute Media Game Gear დაარქივებული 2019-10-03 საიტზე Wayback Machine. — Old-Computers ↑ „The Next Generation 1996 Lexicon A to Z: Game Gear“. Next Generation. Imagine Media (15): 34. მარტი, 1996. შეამოწმეთ თარიღის პარამეტრი |date=-ში (დახმარება) ↑ 2.0 2.1 2.2 2.3 „Retroinspection: Sega Game Gear“. Retro Gamer Magazine. Imagine Publishing Ltd. (41): 78–85. 2009. ↑ 3.0 3.1 Forster (2005). The Encyclopedia of Game.Machines: Consoles, Handhelds, and Home Computers 1972-2005, გვ. 139.  ↑ (1990) Game Gear Instruction Manual (Japanese). Sega Enterprises Ltd., გვ. 18.  ↑ Beuscher. Sega Game Gear - Overview. AllGame. დაარქივებულია ორიგინალიდან — 14 ნოემბერი, 2014. ციტირების თარიღი: 8 ივლისი, 2013. ↑ 6.0 6.1 „Sega Game Gear“. Retro Gamer Magazine. Live Publishing (17): 26–35. 2005. ↑ GamesRadar Staff. (23 ივნისი, 2012) Best Sega Game Gear games of All Time. ციტირების თარიღი: 8 ივლისი, 2013. ↑ „Weekly Famitsu Express“. Famitsu. 11 (392). 21 ივნისი, 1996. ციტირების თარიღი: 2 აგვისტო, 2019. შეამოწმეთ თარიღის პარამეტრი |accessdate= და |date=-ში (დახმარება) See lines 8 and 20 for units sold in Japan and other regions, respectively. ↑ Buchanan. (9 ოქტომბერი, 2008) Remember Game Gear?. დაარქივებულია ორიგინალიდან — 23 ივნისი, 2018. ციტირების თარიღი: 29 მარტი, 2009.